रसोई गैस की कीमतों में बढ़ोतरी के खिलाफ महिला कांग्रेस ने किया प्रदर्शन
पटना | सिलेंडरऔर बर्तन के साथ सड़क पर उतरी महिला कांग्रेस की कार्यकर्ताओं ने रसोई गैस की कीमतों में वृद्धि के खिलाफ आक्रोशपूर्ण प्रदर्शन किया। पटना महानगर महिला कांग्रेस की अध्यक्ष कुमारी अनिता के नेतृत्व में प्रदर्शनकारियों ने केंद्र सरकार के खिलाफ जमकर नारेबाजी की। कुमारी अनिता ने कहा कि सरकार का यह निर्णय आम लोगों के खिलाफ है। उन्होंने केंद्र सरकार से मूल्यवृद्धि को अविलंब वापस लेने की मांग की। प्रदर्शन में जयंती झा, सुधा मिश्रा, वीणा कर्ण, बिल्कीस बानो, सुनीता साक्षी, मनीष, अनामिका प्रभात, विनोद, रंजीता समेत सैकड़ों कार्यकर्ता और नेता मौजूद थे।
hin_Deva hin_Deva